Natalie L. - Berlin Startup Founder 101 (Berlin) | Meetup
Natalie L. https://www.meetup.com/Berlin-Startup-Founder-101/members/238635856/
Aspiring Founders 9,014
8,267 Machine Learners obat herpes agar cepat kering - De Nature Herbal
Filed under: Obat Herpes
0 Responses to "obat herpes agar cepat kering" Hög Kvalitet Vsct Clubwear Grå Herr Oiled Zip Hoodies XL704322
Köp Unkut Grå Herr Gust Zip Hoodies MB856486
Ny Urban Classics Blå Herr Active Melange Zip Hoodies SV777663
Billig Dangerous Dngrs Svart Herr Raglan Zip Hoodies AY042100 DIEPER 2019: Brandende Hart
Sondag, 13 Januarie 2019 09:00
“Hier is dit nie van belang of iemand Griek of Jood is nie, besny of nie besny nie, andertalig, onbeskaaf, slaaf of vry nie. Hier is Christus alles en in almal.” Kol 3: 11
Eros se Visie teks is Kol 3:11 “Alles in . . . en . . . in Alles”, met ander woorde om nie halfpad of halfhartig te werk te gaan nie. Nou die vraag: Vir wat?
Luister na die volgende tekste:
Ons lees in Matteus 22:37, “Jy moet die Here jou God liefhê met alles wat jy is en het” (Die Boodskap). Dus moet jy liefhê met jou hele hart (passie), siel (intelligensie) en al jou krag (energie)”.
Mat 22: 37 -40 “37Jy moet die Here jou God liefhe met jou hele hart en met jou hele siel en met jou hele verstand. 38Dit is die grootste en die eerste gebod. 39En die tweede, wat hiermee gelykstaan, is: ‘Jy moet jou naaste liefhe soos jouself. 40In hierdie twee gebooie is die hele wet en die profete saamgevat."
“Never be lacking in zeal, keep the fire burning (bly geesdriftig) in your life” Rom 12:11.
“Moenie in julle toewyding verslap nie, bly altyd geesdriftig, dien die Here.” Rom 12:11
“Wat julle ook al doen, doen dit van harte soos vir die Here en nie vir mense nie” Kol 3:23
Die hart of “psyche” is God se lewensasem, Sy wind wat Hy inblaas.
Vergelyk Gen 2 + Joh 20 waar die wind vuur aanblaas. Dis ’n vuur wat in jou psyche brand, wat dit laat warm brand, passievol. Dit is wat met die 2 mense op pad na Emmaus gebeur. Hulle vlug na ’n plek soos Sun City, dus is dit ontvlugting na Jesus se kruisiging.
Hulle het hulle verslaentheid – “ons het so gehoop . . .” – daar met mekaar gedeel. Skielik sluit Jesus by hulle aan. Hy luister hulle uit en vra vrae, waarop hulle heftig en ontsteld reageer. Hy begin praat en die Skrifte uitlê. By Emmaus aangekom nooi hulle Hom na hulle huis toe. Daar neem Hy die brood en toe Hy dit breek gaan hulle oë oop en herken hulle vir Jesus, net om te sien hoe Hy weer net so voor hulle oë verdwyn. Hulle was so verbaas en begin nadink. Hulle sê toe vir mekaar “Was ons hart nie brandende in ons toe Hy met ons op die pad gepraat en vir ons die Skrifte uitgelê het nie?” Luk 24:32
Wat is ’n Brandende hart? Dis ‘n hart wat warm is van passie en energie. Wat opgewonde klop en bons. Dink aan Eros se logo vir 2019 met die hart op.
Het jy ’n brandende hart? Oor die lewe, jou lewe, jou God? Oor enigiets?
Daar was seker al tye wat jou hart warm geklop het en oomblikke wat jy regtig ‘n brandende hart gehad het, maar oor tyd het dit verflou en lou geraak. Selfs begin smeul en koud geword. Ons lees in Openbaring 3:15 “Ek weet alles wat julle doen. Ek weet dat julle nie koud is nie, en ook nie warm nie. As julle tog maar koud of warm was! Maar nou, omdat julle lou is, nie warm nie en ook nie koud nie, gaan Ek julle uit my mond uitspoeg.”
Hoekom? Want ‘Life happens’! Jy word gekonfronteer en met moeilikhede, uitdagings, krisisse, probleme, terugslae, teenkantings, onreg, siekte, dood, spanning, angs, vrees, bekommernis, twyfel, hartseer in jou lewe getref. Jou hart het gebreek, die vlam in jou huwelik het geblus, jou werk, sport. . .” en nog vele meer. Dan moet jy hoor wat Paulus vir die jonge Timoteus sê “. . . soos ‘n vuur moet jy weer aanblaas” 2 Tim 1:6.
“6Om hierdie rede herineer ek jou daaraan dat jy die genadegawe wat God jou gegee het toe ek jou die hande opgelê het, soos ‘n vuur weer moet aanblaas”. 2 Tim 1:6
Hoe blaas jy weer die vuur in jou hart aan? Hoe kry jy jou hart weer bonsend opgewonde? Hoe kry jy weer ’n opwindende hart vol passie en energie van binne af?
Die twee Emmausgangers se verhaal help ons hiermee as Jesus by hulle aansluit en na hulle luister. Verder deur met hulle te gesels en vrae te vrae. Hulle reaksie is ontsteltenis omdat Hy dan nie weet nie. Dan wanneer Jesus die Skrifte vir hulle uit lê, speel daar 3 bewegings in die verhaal af:
Jesus neem hulle DIEPER met hulle lewens en in hulle geloof in Hom.
Hy bring hulle NADER aan Hom “. . . vertel My . . .” en mekaar. Heel moontlik was die twee Emmausgangers Cleopas en sy vrou gewees. Nadat hulle Jesus herken, word hulle verhouding intiemer asof hulle nou ‘n eie en nuwe geloofsgemeenskap word “ . . . waar twee of drie in My naam is, is ek daar, by hulle” Mat 18:20.
Hulle gaan vêrder, wyer. Hulle gaan terug na die plek waar hulle harte gebreek het, waar hulle hoop verflou het en hulle geloof geblus is. Nou met opwinding, energie en passie vanweë die hart wat nou brand gesteek is en weer aangeblaas is deur die asem van ‘n Lewende Opgestane Jesus!
Hierdie is juis die 3 termyn temas waarna ons in die jaar gaan kyk, naamlik DIEPER, NADER, VERDER /WYER.
Ons gaan die eerste termyn na dieper kyk en spesifiek dieper met God en dieper met jou geloof in God.
Hoe gaan jy dieper?
Eerstens: Jy kan dit nie doen nie. Dis nie jy wat die besluit neem en dan bloot dieper gaan nie. Dit begin by God. Dis Hy wat dieper met jou gaan. God vind jou en vat jou dieper. Dis nie WAT jy doen nie, maar wat aan jou gedoen word. ’n Mens sou sê God is soos die “flippers” van ’n diepseeduiker wat hom dieper die see-invat. Hy vat jou dieper. Jy moet net oop wees daarvoor. Jy moet daarna vra en verlang. Daar moet ‘n begeerte en wens wees om dieper met Hom en in jou geloof te gaan.
Tweedens: Jy moet die regte motivering hê. Jy moenie dieper wil gaan om iets daardeur van God af te kry dus geseën en beloon te word nie. Jy moet dieper wil gaan om daardeur iets en iemand te word.
Derdens: Jou hart moet brand. Die eerste twee kan net gebeur as jou hart brand. Dis ook net die Gees wat dit aansteek. Dis ook net die Gees wat dit weer kan laat brand as die vuur verflou het. Dis net Hy wat weer die vuur aanblaas.
Soos met Cleopas en sy vrou: hulle harte het warm geword en vlam gevat omdat hulle ‘n ontmoeting – eintlik ‘n her-ontmoeting – met die Lewende Opgestane Jesus gehad het. As Jesus by hulle aansluit is hulle so ernstig besig om volgens Henry Nouwen sê “to mourn and grief their losses”.
Hulle was so ontsteld oor die historiese Jesus, oor wat gebeur het, oor wat hulle verloor het en hoe dit in die politiek en die ekonomie sou uitspeel, dat hulle verblind geraak het. Hulle het gekyk, maar nie gesien dis Jesus wat by hulle is nie. Dis wat verliese doen. Dit verblind jou en maak dat jy oppervlakkig lewe met ’n “gebrek aan begrip en traagheid van gees”. Jy verloor jou onskuld, sekuriteit, jeugdigheid, skoonheid, ‘fame’, populariteit, mag, beheer, geld, besigheid, vriende . . . die dood, droom . . . pyn en seer - “ons het so gehoop . . . ”.
Wat doen Jesus? Hy luister aandagtig en simpatiek. Hy begin die Ou Testamentiese profesieë uitlê. Dit maak toe eintlik alreeds hulle harte warm, maar die hartseer was dat hulle so verblind en verhard was oor die gebeure en verliese dat hulle dit nie eens gevoel het nie. Eers na die tyd word hulle daaraan deur die Gees herinner toe hulle Jesus herken. Toe eers kom hulle in ‘touch’ met hulle innerlike en hulle emosies. Eers toe voel hulle die vlam wat al ’n tydjie lank in hulle hart brand. Om dieper met God te gaan is om te begin met ‘n brandende hart.
Hoe kry jy ’n brandende hart? Jy ontmoet Jesus Christus. Tog ken die meeste Hom. Ten minste almal hier teenwoordig ken Hom en het Hom dalk iewers persoonlik ontmoet. Ons het dus nodig om Hom te her-ontdek, want ons kan so blasé raak oor God dat die “ou nuus” ons nie meer opgewonde maak nie. Dat die Evangelie jou nie meer roer en met dankbaarheid vul nie. Dat dit jou nie meer bly maak dat jy een uit die 7 biljoen mense is wat die ware, lewendige, inwonende ongelooflike God ken nie. Dié God wat volgens die digters, skrywers, profete en priesters deur al die eeue heen sê “barmhartig en genadig is die Here, lankmoedig en vol liefde” dus met ’n sagte hart. Hy sal ons ons sonde nie bly toereken en nie vir ewig toornig bly nie. Hy handel met ons nie volgens ons sondes nie, vergeld ons nie vir ons ongeregtighede nie, want so groot as die afstand tussen hemel en aarde is, so groot is sy liefde vir dié wat Hom dien! So vêr as die ooste van die weste af is, so vêr verwyder Hy ons oortredinge van ons af. Soos 'n vader hom ontferm oor sy kinders, so ontferm die Here Hom oor dié wat Hom dien.” PS 103:8-13
Jesus is lewendig. Hy het uit die dood opgestaan. Hy gaan diep in die lewens in van die wat Hom aanvaar, wat oop is vir Hom en hul lewe en harte vir Hom oopmaak. Hy het reeds oor eeue heen mense se lewens omgedraai, nuut gemaak, verander en anders laat lewe, Hy het hulle gedrag, gewoontes, woorde, ingesteldheid, houding, ens. kom verander. Die Bybel noem dit bekering.
Maar wat is bekering regtig? Die Ou Testamentiese woord beteken: omkeer en terugkeer. Jy los waarmee jy besig is, draai om en loop weg daarvan. Jy loop na iets toe en neem ’n nuwe taak aan. Jy kry dan nuwe insig van God en van alles wat Hy in jou kom doen het en in jou gemaak het. Alles word nuut en vry, alles word vergewe en jy word ’n versoenende kind van God. Dis Hy wat jou hele lewe nuut maak en jou gedrag en gewoontes verander. Kyk na die bekering van Paulus: hy ry op sy perd.
Nou onthou ‘n perd is ’n teken van mag, krag, sterkte, status en identiteit, maar Paulus val van sy perd, sy troon af: “Toe hy op die grond val, het hy gehoor dat Iemand sê: “Saul, Saul, hoekom doen jy hierdie slegte dinge aan My?” Hand 9:4. Maar hoor die hele gedeelte: “Naby Damaskus is Saulus skielik deur ’n skerp lig uit die hemel verblind. Hy het baie groot geskrik toe hy die lig sien en het soos ’n dooie op die grond neergeval. Toe hoor hy ’n stem wat vir hom sê: “Saul, Saul, hoekom is jy besig om My te vervolg?” “Sê asseblief vir my wie U is, Here,” het hy benoud gevra. “Dit is Ek, Jesus. Jy is besig om My te vervolg. Staan nou op en gaan Damaskus toe. Daar sal jy hoor wat jy moet doen,” het Jesus geantwoord.” Hand 9:3-6.
Iets val net as dit swaar is. In Paulus se geval was sy lewe swaar en vol van dit wat hy in Filippense 3:3-7 beskryf, amper soos sy CV: “ek is op die agste dag besny, van geboorte 'n Israeliet, uit die stam Benjamin, 'n egte Hebreër, in wetsopvatting was ek 'n Fariseër”.
Fil. 3:3-7 “3Ons het die ware besnydenis, óns wat God deur sy Gees dien, óns wat ons op Christus Jesus beroem en nie op uiterlike dinge vertrou nie. 4Tog sou ek ook op uiterlike dinge kon vertrou. As iemand meen dat hy op uiterlike dinge kan vertrou, ek nog meer: 5ek is op die agste dag besny, van geboorte ’n Israeliet, uit die stam Benjamin, ’n egte Hebreër, in wetsopvatting was ek ’n Fariseer, 6in my ywer ’n vervolger van die kerk, in onderhouding van die wet van Moses om vryspraak te kry, onberispelik. 7Maar wat eers vir my ’n bate was, beskou ek nou as waardeloos ter will van Christus.
Hy val as’t ware, “fell in love” en beskou dit wat eers belangrik en ‘n bate was as waardeloos. Hy val uit dit uit, hy verloor dit, maar val in die liefde en genade van God. Hy kry meer as ooit, meer as dit waarna hy sy hele lewe lank gesoek het. Augustinus beskryf dit as “die hart van die mens bly onrustig totdat dit rus vind in God”.
Jy het ook ‘n perd. Die vraag is: op watter perd sit jy? Waarop maak jy staat en vertrou jy? Wat dryf n motiveer jou? Wat is jou motivering om God te dien? Om kerk toe te kom, om te bid, Bybel te lees, te glo?
Paulus val soos ‘n klip op die grond in die wonderbaarlike liefde, genade barmhartigheid, lankmoedigheid van Jesus in en dit verander sy hart. Toe steek God Sy liefdesvuur brand in sy hart en kry hy ‘n brandende hart deur sy motivering oor wie God is (Sy karakter). Oor wat Jesus vir hom, Paulus, ‘n drek, ’n misgeboorte, die slegste van alle mense, kom doen het aan die kruis naamlik om hom te vergewe, hom vry te maak en hom met Homself te versoen.
Dit dryf en motiveer hom om beskikbaar te wees vir God. Om God se doel uit te leef naamlik dit wat in Genesis 1 staan asook die groot gebod van naaste liefhê en dien. Dit het ook met Cleopas en sy vrou gebeur in hulle hernude ontmoeting met Lewendige Opgestane Jesus. Hulle harte het brandend warm geword en hulle het teruggegaan na die plek waar hulle verliese gelê het, waar hulle seergekry het, terug na die plek wat hulle moedeloos gemaak het. Daarheen gaan hulle terug, maar nou as getuies met ‘n wonderlike boodskap. Die boodskap dat HY LEWE. Ons moet bewus word van Sy Lewendige teenwoordigheid en toelaat dat die asem en wind van Sy Gees die liefdesvlam in jou hart aanblaas. Hierdie ontmoeting en ontdekking van wie God is, Sy karakter, word die motivering om dieper te gaan met God in jou geloof.
Mag jy nes Paulus destyds, nou hier in 2019 bewus word van God se lewendige teenwoordigheid. Ek hoop jy her-ontmoet die opgestane Jesus soos Cleopas en sy vrou en dat jou hart warm sal word, omdat Hy dit brand gesteek het. Herontdek wie God in en deur Jesus se Gees is, sodat jy 2019 dieper met God kan gaan, dieper in jou liefde, dieper in jou verhoudings, dieper in jou dien en diens aan almal met wie jou paaie gaan kruis in die jaar. Mag jy die jaar dinge los, omdraai en wegloop van . . . .
Mag dit ‘n brandende, opwindende jaar wees waarin jy met passie en ‘n bonsende hart elke oggend wakker word, met ‘n doel uit die bed klim en die dag tegemoetgaan.
Met ’n BRANDENDE HART – IN ALLES . . . ALLES IN – PASSIEVOL!